**Texto para comentario crítico e actividades de repaso.**

Hai un fenómeno relativamente recente e progresivo que, nacido nos centros da sociedade industrializada, está chegando agora ás periferias: o *ocultamento* da morte. Fronte aos cortexos fúnebres nas rúas, aos vestidos de loito, aos veciños desfilando pola casa do finado, todo se desenvolve agora “na máis estrita intimidade”. A morte de ser un feito público retírase á esfera do privado. Como valorar isto? A sociedade vitoriana poñíalles fundas ás patas das mesas porque lles recordaban as pernas das mulleres. A sociedade moderna ponlles muros aos cemiterios pola mesma razón

que as avestruces meten a cabeza na area cando pensan non poder seguir fuxindo do seu perseguidor. A morte é o novo tabú que substituíu o sexo, até o punto de que case é de pouco gusto falar dela. Máis os medos non se disolven fuxindo, senón enfrontándose e aprendendo a convivir con eles.(...)Portela, inspirándose na memoria cultural de Galicia, onde o adro da igrexa era a un tempo cemiterio e campo da festa, racha con esta privacidade malsá e recupera os mortos para o espazo público.

As “casas” dos mortos bordean formando grupos, como os “lugares” das nosas aldeas, o camiño normal polo que pasan e pasean os vivos.

 Marcial Gondar (adaptado), 2000.

BLOQUE I

1.- Elabora un resumo do texto.

2.- Expón a túa opinión persoal sobre o que se di nos dous primeiros parágrafos do texto (liñas 1-9) (Mínimo 250 palabras)

BLOQUE II

3.- Sinala os sufixos das seguintes palabras e indica o seu valor: *relativamente* (liña 1), *progresivo* (liña 1), *industrializada* (liña 2), *intimidade* (liña 4), *perseguidor* (liña 9).

4.- *Pernas* (liña 6) e *cabeza* (liña 7) pertencen ó mesmo campo semántico. Indica outros 5 elementos que pertenzan a este mesmo campo semántico.

5.- Analiza sintacticamente a seguinte oración: *A morte é o novo tabú que substituíu o sexo*.